Държавен вестник, бр. 12, 2016 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  12
осигури регулярното развитие на китоловната 
промишленост, 
се договориха за следното: 
Член I
1. Тази Конвенция включва приложения 
към нея График, който представлява нераз-
делна част от нея. Всички позовавания на 
„Конвенцията“ се разбират като включващи 
споменатия График било при сегашните усло-
вия, било съгласно измененията в съответствие 
с разпоредбите на Член V. 
2. Тази Конвенция се отнася за кораби-
фабрики, наземни съоръжения и китоловни 
съдове под юрисдикцията на Договарящите 
се правителства и за всички води, в които се 
практикува китоловство от подобни кораби-
фабрики, наземни съоръжения и китоловни 
съдове.
Член IІ
Съгласно тази Конвенция: 
1. „Кораб-фабрика“ означава кораб, в кой-
то или на който се обработват китове било 
изцяло, или на части.
2. „Наземно съоръжение“ означава фабрика 
на сушата, в която се обработват китове било 
изцяло, или на части.
3. „Китоловен съд“ означава кораб, който 
се използва за ловене, улавяне, теглене, съхра-
нение или патрулиране, свързано с китовете.
4. „Договарящо правителство“ означава 
всяко едно правителство, което е депозирало 
ратификационен документ или е отправило 
уведомление за присъединяване към тази 
Конвенция.
Член IІІ
1. Договарящите правителства се споразу-
мяват да създадат Международна китоловна 
комисия, наричана по-нататък само „Коми-
сията“, която да бъде съставена от по един 
член от всяко едно Договарящо правителство. 
Всеки отделен член има право на един глас 
и може да бъде придружаван от един или 
повече експерти и съветници. 
2. Комисията избира измежду своите чле-
нове председател и заместник-председател и 
определя свои собствени процедурни правила. 
Решенията на Комисията се вземат с обик-
новено мнозинство на гласуващите членове, 
с изключение на случаите, когато се изисква 
три-четвърти мнозинство от гласувалите 
членове за действие съгласно Член V. Проце-
дурните правила могат да включват условия 
за решения, вземани по начин, различен от 
този, на заседание на Комисията. 
3. Комисията може да назначи свой собст-
вен Секретар и персонал.
4. Комисията може да създава от редиците 
на своите членове и експерти или съветници 
такива комисии, каквито тя счете за необхо-
дими, които да изпълняват такива функции, 
каквито им бъдат възложени от нея. 
5. Разходите на всеки отделен член на 
Комисията и на неговите експерти и съвет-
ници се определят и заплащат от неговото 
собствено правителство. 
6. Отчитайки, че специализирани агенции, 
свързани с Организацията на обединените 
нации, имат отношение към опазването и 
развитието на китоловството, и продуктите, 
добивани от него, и желаейки да се избегне 
дублирането на функции, Договарящите пра-
вителства ще проведат консултации помежду 
си в срок от две години от датата на влизане 
в сила на тази Конвенция, за да решат дали 
Комисията ще бъде включена в рамките на 
специализирана агенция, свързана с Органи-
зацията на обединените нации. 
7. Междувременно правителството на 
Обединеното кралство на Великобритания 
и Северна Ирландия ще организира, след 
консултации с другите Договарящите пра-
вителства, свикването на първото заседание 
на Комисията и ще инициира консултации в 
съответствие с Параграф 6 по-горе. 
8. Последващи срещи на Комисията ще 
бъдат свиквани по решение на Комисията. 
Член IV
1. Комисията може било в сътрудничество 
със, или чрез независими агенции на Догова-
рящите правителства или други публични или 
частни агенции, учреждения или организации 
или независимо: 
а) да подпомага, препоръчва или ако е не-
обходимо, да организира проучвания и изслед-
вания, свързани с китовете и китоловството; 
б) да събира и анализира статистическа 
информация, свързана с текущото състояние 
и насока на развитие на запасите от китове, 
и ефекта от китоловните дейности върху тях; 
в) да проучва, оценява и разпространява 
информация, свързана с методите за под-
дръжка и увеличаване на популациите на 
запасите от китове.
2. Комисията организира публикуването 
на доклади от своите дейности и може да 
публикува независимо или в сътрудничество 
с Международното бюро за китоловна ста-
тистика в Сандефьорд, Норвегия, и с други 
организации и агенции такива доклади, ка-
квито счете за нужно, както и статистическа, 
научна и друга съответстваща информация, 
свързана с китовете и китоловството. 
Член V
1. Комисията може периодично да променя 
клаузите на Графика, като приема разпо-
редби с оглед опазването и използването на 
китовите ресурси, определяйки (а) защитени 
и незащитени видове; (б) открити и закрити 
сезони; (в) отворени за достъп и затворени за 
достъп води, включително и определянето на 
зони – убежища за китове; (г) ограничения в 
размера, допустим за улов, за всеки от видо-